**“Кадастр ва кўчмас мулкни рўйхатга олиш тизимини модернизациялаш” инвестиция лойиҳаси тўғрисида**

**МАЪЛУМОТ (01.04.2021 йил)**

**Амалга оширилаётган лойиҳа ҳақида қисқача маълумот.**

Ўзбекистон Республикаси Президентининг 2016 йил 3 августдаги   
ПҚ-2571-сон қарорига мувофиқ, Жаҳон банки иштирокида “Кўчмас мулкни рўйхатдан ўтказиш ва кадастр тизимини модернизациялаш” инвестиция лойиҳаси Ўзбекистон Республикаси Давлат Солиқ қўмитаси ҳузуридаги Кадастр агентлиги томонидан амалга оширилмоқда.

**Амалга ошириш муддати:** 2016-2021 йй;

**Умумий қиймати:** 35,77 млн. АҚШ доллари;

**Молиялаштириш манбалари:**

Жаҳон банки кредити – **20,0 млн.** АҚШ доллари;

Ўзбекистон Республикаси ҳиссаси – **15,5 млн.** АҚШ доллари, шундан солиқ ва бошқа мажбурий тўловлар бўйича имтиёзлар - **8,05 млн.** АҚШ доллари.

Лойиҳа доирасида **10,3 млн. АҚШ доллари** миқдоридаги инвестиция маблағлар ўзлаштирилган.

**Лойиҳа мақсади:**

Кадастр ва рўйхатдан ўтказишнинг мавжуд “қоғоз” тизимини замонавий “Кадастр ва рўйхатдан ўтказиш интеграциялаштирилган ахборот тизими” яратиш орқали модернизациялаш. Ахборот тизими **электрон ҳукуматнинг таркибий қисми сифатида, геоахборот ва “web” технологияларидан** фойдаланилган ҳолда яратилади.

**Лойиҳа амалга оширилишидан эришиладиган натижа:**

Кадастр ҳужжатлари, кўчмас мулкларга бўлган ҳуқуқлар давлат реестрлари, картографик материаллар рақамлаштирилади;

кадастр тизимидаги давлат хизматлари кўрсатиш жараёнлари компьютерлаштирилади, жумладан, кадастр съемкалари, инвентаризациядан ўтказиш, кадастр йиғмажилдлари тайёрлаш, кўчмас мулкларга бўлган ҳуқуқларни давлат рўйхатидан ўтказиш, ер ресурсларини бошқаришнинг, шунингдек барча ваколатли ташкилот ва идораларнинг ахборот таъминоти;

“Маълумотларни қайта ишлаш маркази” ҳамда 14 та ҳудудий бошқармаларининг ахборот тизимини жорий қилиш учун зарур алоқа, компьютер жиҳозлари ва дастурий таъминотлар билан жиҳозлаш;

электрон ҳукуматнинг базавий платформаси ҳисобланган маълумотлар базасини яратиш;

интерактив хизматлардан фойдаланиш ёрдамида ҳамда хизматлар турини кенгайтириш орқали кадастр ва рўйхатдан ўтказишда давлат хизматлари сифатини ошириш;

Лойиҳани амалга ошириш “Бизнесни юритиш” халқаро рейтингининг “Кўчмас мулкни рўйхатдан ўтказиш” қисми бўйича Ўзбекистон рейтингининг ошиши, бунинг оқибатида чет эл инвестицияларининг жалб қилинишида салмоқли ҳисса қўшади.

**Амалга оширилаётган лойиҳанинг ҳозирги ҳолати.**

Кадастр ва кўчмас мулкни рўйхатдан ўтказишнинг интеграциялаштирилган ахборот тизимини яратиш мақсадида умумий қиймати **11,7 млн.** АҚШ доллар бўлган Корея Республикасининг “LG-LX” консорциуми билан шартнома тузилди. Ушбу шартнома бўйича **Республика маълумотларни қайта ишлаш маркази** (ЦОД) ва **14 та** кадастр корхоналарининг ахборот-таҳлилий марказларини компьютер ва алоқа ускуналари билан таъминланди. Хозирги кунда асбоб-ускуналарни ўрнатиш ҳамда Интеграциялаштирилган кўчмас мулкни рўйхатдан ўтказиш ва кадастр ахборот тизимини ишлаб чиқиш ишлари олиб борилмоқда. Шартнома бўйича **8,1 млн.** АҚШ доллар ўзлаштирилган.

Республиканинг **9 та вилоят** худудларнинг (суғориладиган ерлар) **20 см аниқлигида аэросъёмка** қилиш мақсадида “Шарқ-Авиа” авиация маркази билан умумий қиймати **7,6 млрд. сум (898,2 минг АҚШ доллари эквиваленти)** миқдорда шартнома тузилган бўлиб**, 110.2 минг АҚШ доллари эквиваленти** миқдоридаги маблағлар (**12,3%**) ўзлаштирилган**.** Аэрокамера ишдан чиқан сабабли, аэросъёмка ишлари тўхтатилди. Хозирги кунда, Кадастр агентлиги ўз маблағлар ҳисобидан янги DMC III (Leica Geosystems AG, Швейцария, **896,0 минг Евро**) аэро камерасини сотиб олинди ва жорий йил февраль ойидан аэросъёмка ишлари бажарилиши бошланди.

Кадастр йиғмажилдларини оммавий рақамлаштириш мақсадида ҳудудий ер тузиш ва кўчмас мулк давлат корхоналари мутахассислари “Рақамлаштириш методологияси” бўйича ўқитилди. Ҳудудий ер тузиш ва кўчмас мулк давлат корхоналари томонидан архив ҳужжатларини рақамлаштириш ишларини **100% бажарилди**.

“**Кўчмас мулк объектларини бозор баҳосига асосланган солиқ моделини ва оммавий баҳолаш методологиясини** **ишлаб чиқиш” учун** консалтинг компаниясини танлаш бўйича тендер савдолари деярли ўз ниҳосига етган. Хозирги кунда компаниялар тақдим этган техник таклифлар очилиб, техник таклифларни ўрганиш бўйича баҳолаш гуруҳи техник хисоботи тайёрланган.

2019-2020 йиллар давомида оммавий хабардор қилиш кампаниясини ўтказиш мақсадида “Инфокапитал групп” компанияси билан умумий қиймати 90,0 минг АҚШ доллари бўлган шартнома имзоланди ва оммавий хабардор қилиш ишлари олиб борилди.

Кўзда тутилмаган харажатлар учун мўлжалланган, ҳамда тендер танловлари натижасида тежаб қолинган маблағлар ҳисобидан (2.2 АҚШ доллари), лойиҳа доирасида кўзда тутилмаган янги геодезик асбоб-ускуналар харид қилиш режалаштирилмоқда.